Åsa Hellman

Åsa Katarina Hellman (s. 23. syyskuuta 1947 Porvoo) on suomalainen (suomenruotsalainen) keramiikkataiteilija, taidemaalarien Åke Hellmanin ja Karin Hellmanin tytär.

Åsa Hellman valmistui keraamikoksi Taideteollisesta korkeakoulusta vuonna 1973 ja jatkoi opintojaan Belgradissa ja Lontoossa. Hän työskenteli vapaana taiteilijana ja osallistui Suomenlinnassa toimivaan Pot Viaporiin.

Hellman on suunnitellut keramiikkateoksia julkisiin tiloihin. Hän sai taideteollisuuden valtionpalkinnon vuonna 1982.

Vuosina 1983–1985 Hellman työskenteli tuntiopettajana Taideteollisessa korkeakoulussa, ja hän on toiminut myös vapaana kirjoittajana ja avustanut Hufvudstadsbladetia. Hänen toimittamansa kirja Taidekeramiikka Suomessa vuodelta 2004 sai vuoden taidekirjapalkinnon, ja teos on ilmestynyt myös ruotsin- ja englanninkielisenä laitoksena. Vuonna 2021 hänelle myönnettiin Svenska kulturfondenin palkinto.

Lähteet

Vuonna 1947 syntyneet
Suomalaiset keramiikkataiteilijat
Elävät henkilöt